สหรัฐยินดีสร้างสัมพันธภาพกับพม่า หากพม่ายุติการปฏิบัติที่ไม่ถูกต้องต่อนางออง ซาน สุจี
รัฐมนตรีกระทรวงการต่างประเทศสหรัฐกล่าวที่กรุงเทพฯ เมื่อวันอังคารว่า สหรัฐยินดีที่จะมีสัมพันธภาพที่สร้างสรรกับพม่า ถ้ารัฐบาลทหารของพม่าย
รัฐมนตรีคลินตันกล่าวข้อความข้างต้น ในที่ประชุมแถลงข่าวก่อนออกเดินทางไปร่วมการประชุมอาเซียนที่ภูเก็ต หลังการเข้าพบหารือกับนายกรัฐมนตรีอภิสิทธิ์เวชชาชีวะ และก่อนจะเดินทางไปร่วมการประชุมภาคีอาเซียนที่ภูเก็ต รัฐมนตรีกระทรวงการต่างประเทศสหรัฐHillaryClinton กล่าวในที่ประชุมแถลงข่าวที่ทำเนียบรัฐบาลว่ารัฐบาลชุดประธานาธิบดีโอบาม่า มีความห่วงกังวลเกี่ยวกับพม่าหลายเรื่องนอกเหนือไปจากเรื่องนางอองซาน สุจี เรื่องเหล่านั้นรวมถึงการที่กองทัพบกพม่า กดขี่ข่มเหงสตรี ชนกลุ่มน้อยและความร่วมมือที่อาจเป็นไปได้ ระหว่างพม่ากับเกาหลีเหนือ แต่รัฐมนตรี Clintonกล่าวไว้ด้วยว่า สหรัฐจะเปิดรับความสัมพันธ์กับพม่าที่ดีกว่าที่เป็นอยู่ถ้าพม่าจัดการกับความวิตกกังวลเหล่านั้น รัฐมนตรีกระทรวงการต่างประเทศสหรัฐกล่าวว่าสหรัฐเต็มใจที่จะมีความสัมพันธ์ ที่ก่อให้เกิดผลมากขึ้นกับพม่าถ้าพม่าดำเนินมาตรการที่เห็นได้ว่า ได้ยุติความรุนแรงต่อประชาชนของตนเองรวมทั้งชนกลุ่มน้อยที่เกิดขึ้น ในช่วงสองสามเดือนมานี้เลิกการปฏิบัติอย่างไม่ถูกต้องต่อนางออง ซาน สุจีปล่อยนักโทษการเมืองที่รัฐบาลจับไปขังไว้ และมาตรการอื่นๆ ที่รัฐบาลพม่ารู้ว่าสามารถทำได้ รัฐมนตรี Clinton กล่าวว่าในขณะนี้ รัฐบาลสหรัฐยับยั้งการทบทวนนโยบายเกี่ยวกับพม่าไว้เพื่อรอฟังการตัดสินคดีนางออง ซาน สุจีเสียก่อน ในเรื่องเกี่ยวกับพม่านี้รัฐมนตรีกระทรวงการต่างประเทศของอินโดนีเซีย นาย Hassan Wirayuda กล่าวที่ภูเก็ต เกี่ยวกับบทบาทของอินโดนีเซียในเรื่องนี้ไว้ว่า รัฐมนตรีกระทรวงการต่างประเทศของอินโดนีเซียกล่าวว่า อินโดนีเซียได้บอกกับพม่าโดยตรงว่า การเลือกตั้งในพม่าในปีหน้านั้นจะต้องให้ทุกกลุ่มในสังคมพม่าได้เข้าร่วม รวมทั้งนางออง ซาน สุจี ส่วนนายสุรินทร์ พิศสุวรรณ เลขาธิการอาเซียน ให้ความเห็นเกี่ยวกับเรื่องนี้ไว้เมื่อวันจันทร์ว่าคิดว่าอาเซียนสามารถทำให้พม่าตระหนักได้ว่าเวลานี้เป็นโอกาสดีที่พม่าควรพยายามทำตามความคิดเห็นและความคาดหมายของนานาชาติได้และอาเซียนอยากจะช่วยพม่าให้ทำได้ตามนั้น ในการประชุมของอาเซียนที่ภูเก็ตครั้งนี้เจ้าหน้าที่อาวุโสของสหรัฐกล่าวว่า รัฐมนตรี Clinton ไม่มีแผนที่จะพบรัฐมนตรีกระทรวงการต่างประเทศของพม่าหรือเจ้าหน้าที่ทางการทูตของเกาหลีเหนือ แต่จะพบหารือกับรัฐมนตรีต่างประเทศของจีนญี่ปุ่น เกาหลีใต้และรัสเซีย เพื่อหาทางที่จะโน้มน้าวให้เกาหลีเหนือกลับไปร่วมการเจรจาหกฝ่ายในเรื่องโครงการนิวเคลียร์ของเกาหลีเหนือต่อไป รัฐมนตรีกระทรวงการต่างประเทศของสหรัฐกล่าวไว้ด้วยว่าสหรัฐมั่นใจว่า ประชาชนชาวไทยจะสามารถฝ่าฟันปัญหาความท้าทายของประเทศได้โดยยึดมั่นในหลักรัฐธรรมนูญ และประเพณีที่เป็นประชาธิปไตย และขอให้ประชาชนชาวไทยเชื่อได้ว่าสหรัฐจะให้การสนับสนุนเพื่อประชาชนชาวไทยจะได้หาทางปรองดองระหว่างกันและก้าวหน้าต่อไปได้